Els becaris i la cotització a la Seguretat Social\nJOSÉ LUIS SOLANS PUEYO\nDoctor en Dret. Professor de l’Escola Universitària de Relacions Laborals de Lleida\nActualitzada 06/05/2019 a les 11:29\n© Els becaris i la cotització a la Seguretat Social\nLa figura del becari sempre ha sigut controvertida a nivell jurídic. Excepte en el denominat “becari d’investigació”, no existeix cap regulació legal d’aquesta figura, que per altra part i per compensar el buit, sempre ha estat delimitada a cops de decrets i de jurisprudència.\nSense perjudici que en una altre article d’opinió puguem valorar la figura del becari i si la seva relació amb l’empresa és laboral o no, en el present article ens centrarem en si li és aplicable la normativa de la Seguretat Social. El Reial Decret 1493/ 2011, de 24/10, i el Reial Decret 1707/2011, de 18 de novembre, establien la no-obligatorietat de la cotització dels estudiants becaris sense sou. En canvi, si cotitzaven, havien de donar-se d’alta a la Seguretat Social els becaris que participaven en programes de formació en entitats i organismes públics o privats, sempre i quan percebessin qualsevol tipus de retribucions econòmiques, tant si les pràctiques formaven part del Pla d’Estudis com si eren extracurriculars. Amb una gran diferència de les primeres, que sempre són obligatòries, estaven bonificades al 100%.\nRecentment, el Ministeri de Treball ha proposat que “el terme becari deixi d’associar-se a cost zero” i, per aquest motiu, ha aprovat el Reial decret 28/ 2018 de 28 de desembre i d’acord amb la seva disposició addicional, a partir d’aquest any, obliga les universitats, institucions i empreses incloses en programes de formació a la realització de pràctiques no laborals en empreses i la realització de pràctiques acadèmiques externes a l’empara de la respectiva regulació legal, a incorporar al règim general de la Seguretat Social (com assimilats a treballadors per compte d’altri) els estudiants que realitzin qualsevol tipus de pràctiques formatives, encara que no tinguin caràcter remunerat. La cotització a la Seguretat Social, s’efectuarà segons les regles corresponents als contractes de formació i aprenentatge i no existirà obligació de cotitzar per contingències d’atur, ni al Fons de Garantia Salarial ni per Formació Professional. Les pràctiques comprenen les realitzades tant per alumnes universitaris de titulacions oficials de grau o màster, com per alumnes de formació professional de grau mitjà o superior. A més a més, desapareix de l’actual normativa la bonificació que hi havia fins ara.\nConseqüentment, és evident que el pagament de les corresponents cotitzacions per fer les pràctiques encarirà el cost global dels estudis. Si el cost recau a l’empresa, és més que probable que l’oferta de places disminueixi (són alumnes que encara s’han de formar i que per tant no solen generar cap benefici). Si és la Universitat la que assumeix el cost, els títols s’encariran i el resultat de la despesa seria difícilment assumible per les universitats i se sumaria al ja actual dèficit estructural del finançament Universitari.\nPerò quina és la finalitat d’aquesta normativa? Segons el Govern Central, l’objectiu és posar fi a la falta de protecció dels estudiants; dignificar la figura del becari en el seu primer pas al món laboral i excloure aquelles empreses i universitats que vulguin cometre el frau “d’utilitzar” els estudiants a l’intentar cobrir llocs estructurals, En aquest sentit, s’ha de dir que fa poc temps que la Inspecció Laboral ha obligat la Universitat Autònoma de Madrid a abonar les cotitzacions de 376 becaris, perquè els becaris, en lloc de formar-se, estaven exercint tasques laborals i ocupant llocs de treball.\nPerò els responsables dels centres educatius i de les empreses (sobretot afecta les petites i mitjanes, que són la base del teixit industrial del país) no opinen que aquesta mesura els ha creat una gran inquietud, desconcert i descontentament. En aquest sentit, els rectors de les universitats han comentat que no estan disposats a assumir la quota mensual que costaria aquesta cotització. Fins i tot els Consellers d’Educació de diferents Autonomies i també les del PSOE s’han rebel·lat contra la mesura perquè creuen que espantarà les empreses i tirarà a terra tots els convenis que han aconseguit fins ara i afegint que la cotització es pot carregar la formació. Alguns professionals consideren que en tots els països de la Unió Europea, les cotitzacions sempre van vinculades al salari i que aquesta mesura és una perversió del sistema al permetre poder “comprar la pensió”. D’altra banda, alguns sindicats consideren que aquest decret del Govern es l’única forma de combatre el frau perquè hi ha un gran nombre d’empreses i universitats que estan substituint llocs de treball estructurals per becaris i d’aquesta forma es tindrà un cert control. En aquest moment, l’Executiu Central té un termini de 3 mesos per elaborar el reglament que desenvoluparà el decret i en el qual especificarà les quantitats a abonar i altres aspectes substancials del mateix. Personalment, crec que la redacció del Decret no ha estat la més correcta ni depurada possible i penso que la Comissió Tècnica que elabora l’esmentat reglament hauria de decidir la quantia i qui ha de fer-se càrrec de les cotitzacions. Possiblement i, segons el meu punt de vista, s’haurien d’excloure les Universitats del pagament (les últimes converses van en aquest sentit).\nSempre he defensat que temes laborals i de la Seguretat Social i a l’objecte d’evitar contínues confrontacions, haurien de ser fruit d’una negociació i d’un pacte social entre les parts interessades i que d’una vegada per totes s’hauria de crear un Estatut del Becari, que reguli àmpliament aquesta figura. Té sentit que un becari, que no realitza cap tasca laboral, sinó simplement estar en un període de formació per accedir al mercat laboral, hagi de cotitzar? En tot cas, i una vegada escoltades totes les reivindicacions de les parts implicades (Universitats i empreses), no s’hauria d’aplicar el Decret de forma progressiva i gradual?\n1.Mor el conductor de l'accident a Bell-lloc\n2.Això és el que amaga el líquid de les llaunes de tonyina del supermercat\n3.Un veí de Lleida ofereix 12.000 euros a un company de feina per matar l'excunyada\n4.Descobreix la Ruta del Císter mentre t'allotges al paradís de la hidroteràpia\n5.Comerços de Lleida posen en marxa una campanya per la reforma horària\n1. Detingut per agredir la seua parella a la cara i als braços a Lleida\n2. Què passa a Cappont? Foscor, rates, robatoris...\n3. Tornabous es bolca amb una jove veïna malalta de càncer\n4. Al jutge per l'accident mortal a Bell-lloc\n5. Escolta les notícies de Lleida d'aquest dimarts 19 d'octubre de 2021


Fitur, punt de partida de la temporada del Circuit\nFitur, punt de partida de la temporada del Circuit un any més\nLa fira de turisme de Madrid és l’escenari promocional dels principals atractius del traçat, el FORMULA 1 GRAN PREMIO DE ESPAÑA 2018 i el Gran Premi Monster Energy de Catalunya de MotoGP™.\nFitur ha tornat a ser el punt de partida de la temporada del Circuit de Barcelona-Catalunya. La Fira Internacional de Turisme, escenari de trobada global per als professionals del sector i una gran plataforma de promoció, ha obert les seves portes a Madrid i tornarà a reunir prop de 9.000 empreses i entitats expositores de 150 països.\nL’estand de Catalunya (Pavelló 7, estand 7B07), que reuneix l’oferta d’entitats, institucions i empreses del sector turístic català i presenta la diversitat de productes i de marques turístiques del territori, és on està situat l’espai del Circuit. Amb la seva participació s’impulsa la promoció dels principals atractius del 2018, el FORMULA 1 GRAN PREMIO DE ESPAÑA i el Gran Premi Monster Energy de Catalunya de MotoGP™, entre molts altres productes.\nFins divendres, l’accés a Fitur estarà restringit als professionals del sector, mentre que el cap de setmana (els dies 20 i 21 de gener) el públic podrà visitar lliurement l’espai del Circuit. Allà podran veure de prop l’STR11, el monoplaça que va pilotar Carlos Sainz l’any 2016 amb l’equip Toro Rosso, en la que va ser la seva segona temporada a la Fórmula 1.


A peu | Mobilitat | Mobilitat i Transports | Ajuntament de Barcelona\nBarcelona i el vianant\nEl cicle de senderisme urbà Barnatresc inicia l'any 2015 amb la Caminada de Barcelona Senderisme. La primera activitat del cicle de caminades urbanes Barnatresc és la Caminada de Barcelona, encarregada d'encetar l'any amb un recorregut d'onze quilòmetres que enguany transcorrerà principalment pel districte de Sant Martí.\nMillores notables per a la mobilitat d'Horta-Guinardó\nAccesibilitat. L'ajuntament aposta per acabar amb aquest problema amb un conjunt d'actuacions que han de millorar la mobilitat de la zona.\nMillorar la mobilitat, objectiu prioritari a Horta-Guinardó Tweet\nL'Ajuntament incrementa la seguretat en 21 passos de vianants de l'Avinguda Meridiana\n#Seguretatviària. L'objectiu és incrementar la prevenció i la conscienciació entre els ciutadans per assolir un major nivell d'educació viària i garantir que tots els col·lectius que es desplacen diàriament per Barcelona puguin fer-ho amb les màximes garanties de seguretat.\n#Seguretatviària. En el marc de la Setmana de la Mobilitat Sostenible i Segura i del programa de Camí Escolar - Espai Amic ha inaugurat dos nous recorreguts escolars segurs.\nCiutat Vella reordenarà la Via Laietana per afavorir el pas dels vianants\nUrbanisme. Les intervencions que ara es porten a terme inclouen la reordenació dels autocars turístics a la zona i la modificació de dos passos de vianants situats al tram central de l'avinguda per tal de facilitar el creuament de la via.\nL'avinguda Josep Tarradellas guanyarà espai per a vianants\nLa plaça de Gal·la Placídia guanya espai públic per a vianants i zones de lleure\nEls veïns dels districtes de Gràcia i de Sarrià - Sant Gervasi ja disposen de 7.600 metres quadrats d'espai de lleure després de 8 mesos d'obres. L'Ajuntament de Barcelona ha donat per enllestida aquest dissabte l'actuació integral de la plaça de Gal·la Placídia, que ha aconseguit incrementar en 1.660 metres quadrats l'espai per a vianants, a més de crear noves zones de lleure.\n'La nova plaça de Gala Placídia'\nDescobriu el patrimoni dels districtes Turisme. S'inauguren dues noves rutes guiades per Horta-Guinardó i Sant Martí amb l'objectiu de repartir el turisme per tota la ciutat.\nVídeo: 'Descobreix el patrimoni dels districtes'\nFinalitza el procés de participació de la reforma de la Rambla del Poblenou\nParticipació. L'Ajuntament de Barcelona i "Fem Rambla" han organitzat aquest dissabte la Jornada de Cloenda del procés participatiu de la Rambla del Poblenou. En aquesta Jornada s'ha debatut sobre dos aspectes concrets de la reforma de la Rambla: l'arbrat i el paviment.\nEl projecte de remodelació de la plaça del Centre recull les aportacions veïnals\nHàbitat Urbà. Es prioritza la connectivitat entre Les Corts i Sants-Montjuïc, l'espai de jocs infantils i la il·luminació.\nVídeo: "El Born Centre Cultural recupera espai per als vianants" El paisatge urbà al mòbil\nLa nova aplicació mòbil BCN Paisatge permet descobrir petits paisatges, botigues emblemàtiques o mitgeres, entre altres elements singulars de Barcelona.\nVídeo 'Obertura de Can Batlló'\nJa es pot travessar el recinte de Can Batlló al barri de la Bordeta a peu i en bicicleta des del carrer del Mossèn Amadeu Oller fins al carrer de Parcerisa per l'interior del recinte.


Rosa Navas: “Contra les desgràcies que et venen donades i que tu no has triat la solució és només una: positivitat” - Telèfon de l'Esperança de Barcelona\n“Fruit d’un amor de guerra”, veïna de Nova York, Florida i l’Havana i voluntària del Telèfon de l’Esperança de Barcelona. Així és Rosa Navas, una de les nostres voluntàries i patrones més antigues i estimades, una dona que, tot i haver viscut una vida trepidant i no sempre fàcil, ha sabut trobar l’equilibri perfecte gràcies a la seva positivitat i la seva manera única de veure la vida.\n– Et consideres una persona afortunada?\nConsidero que ja estem marcats des del principi pel lloc on naixem. Segons on neixes tens unes responsabilitats o oportunitats diferents…\n– I que em podries dir del lloc on vas néixer tu?\nVaig néixer a Sant Sebastià i sempre dic que sóc fruit d’un amor de guerra, els meus pares eren catalans i es van conèixer allà perquè els dos estaven refugiats al mateix hotel. La meva mare era molt jove, devia tenir uns 20 o 21 anys, mentre que el meu pare ja era una mica més gran, 30 o 31 i no havia anat a la guerra. Es van trobar a l’hotel i al final es van enamorar. Com a anècdota et puc explicar que el meu pare sempre li volia veure les cames a la meva mare però ella no el deixava. A la Platja de la Conxa de Sant Sebastià hi havia uns guàrdies que no deixaven que les dones es banyessin sense una faldilla per sobre del banyador i aprofitant això, el meu pare li deia a la meva mare: “tu just abans d’arribar a la platja treu-te la faldilla”. El guardia renyava a la meva mare i la meva mare, senyalant al meu pare, li deia al guàrdia “aquell senyor d’allà pagarà la multa”. (riu). Finalment l’any 39 vaig néixer jo i per això dic que sóc fruit d’un amor de guerra.\n– Vau tornar a Barcelona?\nSí. Però va ser breu, ja que quan jo tenia 8 anys vam anar a viure als Estats Units. Primer vam estar 1 any a Florida i després 2 anys a Nova York. Com la meva mare no podia sola amb 4 criatures, va decidir a la meva germana i a mi posar-nos internes en una escola que només parlaven anglès i ens va dir “espavileu-vos”.\n– I després dels 2 anys a Nova York?\nDesprés de viure a Nova York el meu pare va decidir que anéssim a viure a l’Havana, Cuba.\n– I com fèieu aquests desplaçaments?\nDoncs eren desplaçaments llarguíssims, ja que nosaltres sempre viatjàvem amb els mobles, així fóssim on fóssim sempre dormíem als mateixos llits, ens estiràvem als mateixos sofàs, seiem a les mateixes cadires… Era una mica la nostra identitat.\n– Vàreu portar els mobles de Barcelona?\nSí. Eren uns mobles que el meu pare havia fet fer a Argentona i que vam carregar fins a un port de França i de França vam agafar un vaixell fins als Estats Units en un trajecte que va durar 15 dies.\n– Com va ser la teva vida a l’Havana?\nVam estar 7 anys a l’Havana, en aquell moment governava Fulgencio Batista. Com als Estats Units no hi havia casinos, tots els americans baixaven a l’Havana a jugar. En aquell moment Cuba funcionava molt bé. L’any 58, Fidel Castro va pujar al poder i va començar a fer “la revolución”. En aquell moment els meus pares van prendre una decisió: tornar a casa.\n– I com va ser la tornada a la teva terra?\nDe cop vaig haver d’acostumar-me a la vida d’aquí. El meu aspecte era diferent del dels altres. La meva germana i jo anàvem vestides com cubanes, portàvem la faldilla típica cubana i roba molt més acolorida. Havia de fer noves amistats i vaig apuntar-me a un curs de puericultura. Un dia a classe, dos metges van demanar voluntàries per a treballar a l’Hospital de la Maternitat i així va ser com vaig entrar a treballar a l’hospital. Eren torn de 12 hores i jo era suplent de les infermeres. Vaig estar 6 anys treballant allà.\n– I l’amor…?\nDoncs durant els anys que vaig estar treballant a la maternitat, estava en l’edat d’enamorar-me i així ho vaig fer. Vaig enamorar d’un noi al qual la meva família no aprovava, ja que tot i que és molt trist, el consideraven d’una altra classe social. Però com jo tinc un caràcter molt fort vaig dir als meus pares: SI o SI em casaré amb ell. I així va ser.\n– I com va ser aquest casament que la teva família no aprovava?\nVa ser molt diferent d’un casament convencional. No hi havia banquet perquè el meu pare no el va pagar, em vaig casar de curt i amb un barret. El meu pare em va acompanyar fins a l’altar, va entrar amb mi, però una vegada vam arribar a l’altar va girar cua i va marxar perquè no aprovava el meu casament. En sortir de l’església, vam anar a casa, ens vam canviar i vam marxar de viatge. Com a mare, a la vida, sempre tens dues opcions: ser més mare o més dona, i la meva mare va decidir ser més dona que mare, ella mai es va enfrontar al meu pare.\n– Com va ser la vostra vida?\nDoncs aquí tot just començava. Però la vida té els seus més i els seus menys… Al cap de tres anys vaig quedar embarassada i mentre jo estava embarassada li van detectar leucèmia. A partir d’aquest moment el teu matrimoni és diferent. Quan el meu marit finalment va morir jo tenia trenta-cinc anys i el meu fill 7.\n– Quin cop més dur…\nSi, però llavors algunes famílies de l’escola del meu fill van comprar-se un apartament a Vilassar de mar i vaig decidir comprar-me un jo també. Anaven 10 o 12 parelles amb els seus fills i jo sola amb el meu fill!\n– I que va passar després?\nA Vilassar vaig ser molt feliç, van ser deu anys perfectes fins que quan el meu fill tenia disset anys, va patir un accident de trànsit i va morir. Vaig plorar, em va doldre… I la renúncia més gran que he fet a la meva vida ha estat poder ser àvia. Però vaig seguir endavant.\n– La vida va donar-te dos cops duríssims. Vas perdre el teu marit i el teu fill. Una altra persona potser no se n’haguera sortit. No vas sentir-te mai sola?\nEl sentiment de soledat mai l’he tingut, sempre m’he sentit molt estimada. Tinc molta força psicològica, el que em va passar em va vindre donat, jo no vaig escollir-ho i contra això no pots lluitar. Aquesta fortalesa que tinc és una cosa interior.\n– Aquí és quan vas fer-te voluntària del Telèfon?\nDesprés de la mort del meu fill vaig anar a la Fundació Vidal i Barraquer perquè feien cursos de psicologia religiosa i aquí és on entra el telèfon.\nL’Agustí Viñas va vindre a la Fundació Vidal i Barraquer a buscar voluntaris pel Telèfon, ja que no podia iniciar-lo si no tenia un mínim de 200 voluntaris/es. D’això fa trenta-un anys. Jo feia els dilluns al matí de 9 a 14.\n– Trenta-un anys són molts anys…\nQuan et mantens tants anys en una mateixa institució és perquè no t’adones que passen els anys. Sempre he col·laborat de moltes formes diferents amb el Telèfon, mai he fet el mateix. M’he anat engrescant i sempre m’han donat molta llibertat per fer el que he volgut. He intentat sempre que el Telèfon fos una institució alegre, ja que si el nostre servei és trist, hem de fer coses alegres i crear coses noves.\n– Fa poc vas tindre un ensurt pel que fa a salut, no?\nSi, el cor Fa poc el cor em va donar un ensurt, però no em vaig espantar, vaig pensar només que a partir d’ara la meva vida seria una mica diferent. Quan vas fent anys, la teva pell s’arruga i els teus òrgans per dins estan igual que la teva pell per fora amb la diferència de què no els veus. Sóc una persona molt positiva i sempre intento veure-ho tot bé.\n– Realment és admirable que siguis capaç de veure el costat positiu a tot.\nCom he dit abans, contra les coses que et venen donades no pots lluitar, això em va vindre donat, jo no vaig escollir-ho, així que has d’encaixar-ho de la millor manera possible… Aquesta ha estat i és, la meva filosofia de vida.\n– Gràcies Rosa…


ANGLE PREMSA: de juliol 2010\nAQUEST ESTIU POSA ELS LLIBRES D’ANGLE EDITORIAL A LA MALETA I EMPORTA’T UN FANTÀSTIC PREMI!\nAquest estiu els nostres llibres ens han dit que també volen fer vacances.\nPer aquest motiu, fem una crida des d’Angle Editorial perque ens ajudeu a fer realitat el seu somni. Només cal que penseu a posar a la maleta qualsevol llibre d’Angle Editorial i li feu una foto allà on estigueu de vacances on es vegi la coberta del llibre i es reconegui el lloc.\nSí, és correcte, ens hem inspirat amb el nan d’Amélie i per a tots aquells que participeu en el concurs entrareu en un sorteig de dues entrades a Món Sant Benet.\nParticipar-hi és molt fàcil, només ens heu d’enviar la fotografia* a: premsa@angleeditorial.com\nTens temps fins al 13 de setembre!\n* Les millors fotografies les publicarem al bloc i al facebook d’Angle Editorial\nPublicado por Angle Editorial en 4:38 0 comentarios\nEtiquetas: Angle Editorial, concurs, CONCURS ESTIU, Món Sant Benet\nPresentació dels llibres "Independentisme català", d'Oriol Illa i "Per un ús ètic del llenguatge" de Rosa M. Calafat a la Llibreria Bertrand\nLa presentació dels llibres "Independentisme català", d'Oriol Illa i "Per un ús ètic del llenguatge" de Rosa M. Calafat va ser tot un èxit. L'auditori de la llibreria Bertrand es va omplir de gom a gom per sentir als dos autors i al vice-president del Govern de la Generalitat, Josep-Lluís Carod-Rovira.\nPublicado por Angle Editorial en 2:38 0 comentarios\nEtiquetas: Independentisme català, Oriol Illa, per un ús ètic del llenguatge, rosa m. calafat\nLectures per a l'estiu 2010\nPer fi tens temps! Aquestes són les nostres lectures recomanades per aquest estiu 2010. Clica a la imatge o bé aquí i gaudeix de la lectura.\nPublicado por Angle Editorial en 3:47 0 comentarios\nEtiquetas: Angle Editorial, lectures estiu, llibres estiu\nLluïsa i Francesca Forrellad protagonistes de la sèrie Sèniors, de Televisió de Catalunya\nFrancesca Forrellad és una de les tres protagonistes de la sèrie Sèniors que s'emet demà divendres 9 de juliol a les 21.40h al Canal 33. El capítol es titula "Complint desitjos" i en mostra com tres persones que en arribar a l'edat de jubilar-se fan un gir a les seves vides i es concentren amb determinació a fer realitat un desig. Francesca Forrellad, que ha publicat la seva primera novel·la La vostra sang als 81 anys n'és una de les protagonistes.\nPer a la producció del capítol, la productora The End Produccions Audiovisuals va enregistrar a Lluïsa i Francesca Forrellad a casa seva, en una reunió de treball a la seu d'Angle Editorial i a la Llibreria Bertrand de Barcelona.\nLluïsa i Francesca Forrellad són un dels casos més singulars de la literatura catalana i, probablement, també universal. Lluïsa Forrellad va guanyar el premi Nadal l'any 1954 quan tenia només 26 anys. La popularitat la va esgotar i va decidir desaparèixer del panorama literari. No seria fins al 2006 que es decidí a tornar a publicar la novel·la Foc latent (Angle Editoral) i, a partir d'aquí, totes les novel·les que ha anat elaborant en silenci al llarg d'aquests 50 anys: Sempre en capella, Retorn amarg, Primer assalt i encara li'n queden algunes al forn que està acabant de polir. A la peculiaritat de la història de Lluïsa Forrellad, s'hi va sumar la seva germana bessona, Francesca, ara fa un any. Francesca Forrellad, després d'escriure teatre durant molts anys va decidir-se a publicar per primera vegada als 81 anys la novel·la La vostra sang. Una obra amb la qual feia més de vint anys que hi treballava i que conforma una esplèndida recreació novel·lada de la vida de Guifré el Pilós, forjador de Catalunya. La vostra sang ha rebut molts elogis per part de la crítica i els lectors.\nTots els llibres de Lluïsa i Francesca Forrellad\nPublicado por Angle Editorial en 2:52 0 comentarios\nEtiquetas: Angle Editorial, Foc latent, FrancescFoc latent, la vostra sang, Lluisa Forrellad, Lluïsa Forrellad, orrellad, primer assalt, Sèniors\nINDEPENDENTISME CATALÀ, d'Oriol Illa\nUna obra sòlida que esdevé full de ruta per avançar en l’independentisme català del S. XXI\nIndependentisme català. Entre el símbol i la institució és una obra consistent, crítica i d’actualitat, que respon amb rigor i arguments al viu debat de la independència de Catalunya.\nOriol Illa desgrana, amb perspectiva històrica i precisió, les dificultats que suposa crear un estat propi avui, però també les oportunitats i fortaleses de què gaudeix Catalunya perquè esdevingui un nou estat reconegut per la resta d’estats del món.\nLa independència ha estat un procés polític molt freqüent durant els darrers 50 anys. Nacions Unides ha passat de 51 estats membres a 192, i la tendència és a augmentar. Paradoxalment, la independència es titlla sovint com una opció que, en un món global, va contra el signe dels temps, dibuixant-la com una quimera pueril, negada científicament, i el debat de la qual encara genera tabús, prejudicis i tòpics. Tanmateix tot indica que, les properes dècades, nous estats que avui no existeixen, emergiran a l’escena internacional. De la mateixa manera que durant els segles XIX i XX els grans imperis es van anar desintegrant per donar pas a grans estats, al llarg del segle XXI noves nacions culminaran les seves aspiracions per incorporar-se com a membres de ple dret a la comunitat internacional, fent-ho per la via política i democràticament. I la seva constitució, proclamació i reconeixement com a estats independents es farà íntegrament des de les institucions polítiques.\nIndependentisme català explica minuciosament i sòlida com l’independentisme a Catalunya és avui una alternativa versemblant que ha estat capaç d’integrar un espectre prou plural de la societat catalana, com per sobrepassar el llindar de la utopia per ser una proposta absolutament realitzable. Aquesta obra aconsegueix, amb perspectiva històrica, desgranar amb precisió les dificultats que suposa crear un estat propi avui, però també les oportunitats i fortaleses de què gaudeix Catalunya perquè esdevingui un nou estat reconegut per la resta d’estats del món.\nOriol Ill a. Nascut a Barcelona el 1973, és llicenciat en Ciències Polítiques (UAB), Màster en Direcció Financera (UPF) i en Alta Funció Directiva (Escola d’Administració Pública de Catalunya); membre del Seminari de Filosofia Política de la UB; coautor del llibre Objecció; la revolta pacifista; vicepresident de la Fundació Francesc Ferrer i Guàrdia i membre del consell de redacció de la revista Espai de Llibertat. Va ser president del Consell Nacional de la Joventut de Catalunya entre el 2001 i el 2003 i impulsor del Festival Mundial de la Joventut celebrat a Barcelona el 2004. Va presidir Acció Escolta de Catalunya (2004-2005) i fou membre de la Permanent del Moviment per la Pau-Associació d’Objectors de Consciència entre el 1996 i el 2000.\nPublicado por Angle Editorial en 2:59 0 comentarios\nEtiquetas: independència de Catalunya, Independentisme català, Oriol Illa\nAQUEST ESTIU POSA ELS LLIBRES D’ANGLE EDITORIAL A ...\nPresentació dels llibres "Independentisme català",...\nLluïsa i Francesca Forrellad protagonistes de la s...


Fedó d'Elis - Viquipèdia, l'enciclopèdia lliure\nFedó (Phaedon, Φαίδων) fou un filòsof grec nadiu d'Elis, de família noble. Fou fet presoner a la seva joventut (a la guerra entre Esparta i Elis vers el 401 aC o 400 aC) i va ser comprat per un comerciant d'esclaus atenenc que el volia com amant, ja que era un jove de notable bellesa. Es va escapar quan va poder i es va posar a servir a Sòcrates al que havia conegut, i un amic d'aquest finalment va pagar el seu rescat. Aquest amic fou probablement Cebes, que va instruir al jove en filosofia.\nSe suposa per un diàleg que porta el seu nom, que Fedó era present a la mort de Sòcrates i encara era bastant jove, ja que portava el cabell llarg, que segons el costum al Peloponès es tallava als 18 anys. També es va fer amic de Plató.\nDesprés de la mort de Sòcrates va viure un temps a Atenes i després va tornar a Elis on va fundar una escola de filosofia en la que va tenir entre altres deixebles a Mosc i Anquípil; al capdavant de l'escola el va succeir Pleistà després del qual l'escola eleàtica es va unir a l'erètria.\nCom que no s'han conservat els seus escrits no s'ha determinat com era la seva filosofia para va tenir una certa incidència al seu temps.\nDiògenes Laerci esmenta algunes obres seves, però són dubtoses:\nEl Suides esmenta:\nObtingut de «https://ca.wikipedia.org/w/index.php?title=Fedó_d%27Elis&oldid=19622574»\nLa pàgina va ser modificada per darrera vegada el 2 feb 2018 a les 22:12.


Nou projecte d'ordre de modificació de l'ordre de fitxers de dades personals del Consorci de Transports de Mallorca\nEn el Butlletí Oficial de les Illes Balears núm. 126, de 14 d’octubre de 2017, s’ha publicat la Resolució del conseller de Territori, Energia i Mobilitat per la qual se sotmet a informació pública el Projecte d’ordre de modificació de l’annex de l’Ordre del conseller de Mobilitat i Ordenació del Territori de 25 de maig de 2009, de creació de fitxers que contenen dades de caràcter personal gestionats pel Consorci de Transports de Mallorca.\nEn compliment de la Llei orgànica 15/1999, de 13 de desembre, de protecció de dades de caràcter personal (LOPD), es va dictar l’Ordre del conseller de Mobilitat i Ordenació del Territori de 25 de maig de 2009, de creació de fitxers que contenen dades de caràcter personal gestionats pel Consorci de Transports de Mallorca (BOIB núm. 79, de 2 de juny de 2009), modificada, entre d’altres, per l’Ordre del conseller de Medi Ambient i Mobilitat de 31 de gener de 2011, per la qual es crea el fitxer anomenat “Enregistrament de telefonades” (BOIB núm. 31, d’1 de març de 2011).\nEl fitxer “Enregistrament de telefonades” es va crear amb la finalitat de complementar els serveis de seguretat existents en els punts d’informació responsabilitat del Consorci de Transports de Mallorca (CTM) i amb l’objectiu d’enregistrar les telefonades fetes pels usuaris dels telèfons d’informació de transports. Ara bé, el servei d’atenció al client del CTM, una de les funcions del qual és la informació i l’atenció telefònica dels usuaris del transport regular de l’illa de Mallorca, és un servei externalitzat, és a dir, és una empresa privada, amb personal propi, que du a terme aquest servei. Així, es fa necessari controlar l’execució correcta del contracte de serveis per part de l’entitat contractista (CTM), per la qual cosa la finalitat del fitxer d’enregistrament de telefonades també hauria de preveure’s des del punt de vista del personal que dóna la informació, i s'ha d’indicar en el fitxer que el tractament de les dades recollides també es fa amb la finalitat de controlar la qualitat i l’execució correcta del servei d’atenció als usuaris. Per això, en relació amb aquest fitxer, es pretén modificar l’apartat corresponent a la finalitat del fitxer i les persones de les quals es pretén obtenir les dades.\nEl termini per presentar al·legacions al Projecte és de 15 dies hàbils comptadors des de l’endemà de la publicació d’aquesta Resolució en el Butlletí Oficial de les Illes Balears.\nLes al·legacions s’han de presentar a la seu de la Secretaria General (c/ de la Palma, 4, de Palma) o a qualssevol dels llocs que determina l’article 16.4 de la Llei 39/2015 i han d’anar adreçades a la Secretaria General de la Conselleria de Territori, Energia i Mobilitat. Igualment, es poden presentar al·legacions per mitjans telemàtics mitjançant l’apartat “Participació en l’elaboració de normativa” de la pàgina web de participació ciutadana: http://participaciociutadana.caib.es.\nModificació Ordre pdf - 120Kb


Com fer un seguiment fàcil dels episodis dels programes de televisió des d’iPhone - Ios | Maig 2020\nSóc molt particular sobre els programes que segueixo a la televisió i no em puc permetre arruïnar una setmana sencera d’anticipació amb una actualització de spoiler a Facebook. I pel mateix motiu, mentre utilitzava un Android, tenia una aplicació dedicada per rastrejar i recordar els meus espectacles. SeriesGuide és una aplicació increïble a la plataforma Android si realment us encanten els espectacles que seguiu. Quan em vaig mudar a iOS, esperava trobar alguna cosa similar per al meu iPhone.\nTeeVee 3 és una aplicació que està en tendència en alguns dels fòrums, però té un preu de 2,99 dòlars.Tot i això, no estic gaire disposat a pagar per una aplicació només per fer el seguiment dels meus programes de televisió, encara que només sigui el preu del cafè del matí.\nAixí que després d’algunes investigacions em vaig trobar amb una aplicació anomenada programa de seguiment de televisió 3, que suporta un model freemium. Es presenta en una versió lite compatible amb els anuncis amb l'opció d'actualitzar a sense publicitat per només un dòlar. Anem a veure com l’aplicació us ajuda a fer un seguiment dels vostres espectacles.\nSeguiment de programes de televisió a iPhone\nDesprés de la instal·lació seguidor de programes de televisió 3, us demanarà que afegiu alguns dels espectacles que observeu. Toqueu el botó Afegeix icona per cercar un espectacle i, a continuació, escollir-ne un per afegir a la vostra llista següent. Un cop hàgiu afegit fins i tot un programa, l’aplicació recuperarà totes les dades de la mostra del servidor i la mostrarà com a targeta a la pàgina. Ara heu de posar un xec contra l’últim episodi del programa que vareu veure. També us donarà l'opció de marcar automàticament tots els episodis anteriors com a 'vistos'.\nAra, sempre que mireu un episodi, només cal que marqueu l’article corresponent de la llista per mantenir l’aplicació actualitzada. A part d’això, podeu obtenir una visió ràpida de tots els episodis propers. Si toqueu un episodi, s'obrirà la pàgina de sinopsi amb una captura de pantalla i una vista prèvia de vídeo (si està disponible) per a cada episodi.\nQuè fa que el programa de TV Show Tracker sigui millor que altres\nLes funcions que he esmentat estan disponibles a la majoria d’aplicacions similars. Però el que fa que el tracker de programes de televisió 3 sigui el millor és la seva capacitat per sincronitzar els horaris d’espectacle amb la vostra zona horària i també el suport de widget per dispositius amb iOS 8 i versions posteriors. A la configuració de l'aplicació, obriu Preferències i seleccioneu l'opció Utilitzeu la correcció de fus horari. Totes les mostres mostraran llavors l’hora d’hora en funció de la zona horària que heu configurat al vostre iPhone.\nConsell fresc: Per afegir el giny, obriu el calaix d'iOS 8 i toqueu el botó Edita opció a la Avui secció Aquí, afegeix el giny de l'aplicació i rebrà notificacions sobre els propers programes que segueixi.\nTambé podeu optar per mostrar les targetes d'espectacle en un ordre alfabètic. En mode paisatge, l’aplicació mostra les miniatures de tots els espectacles perquè pugueu seleccionar-les fàcilment. Toqueu la icona del calendari de l'aplicació s'obrirà la programació.\nAixí doncs, era tot el que necessita saber sobre el tracker de programes de televisió 3. He utilitzat l'aplicació des de l'actualització de iOS 8 i per a una aplicació gratuïta, de res no em puc queixar. Si també ets un bo de TV com jo, prova l'aplicació i fes-nos saber què en penses.


La UE prepara una normativa per a la reducció de dioxines en els aliments | Consumer\nLa UE prepara una normativa per a la reducció de dioxines en els aliments\nL'aparició d'aquesta substància tòxica està vinculada a la contaminació ambiental\nEl comissari de Salut i de Protecció dels Consumidors de la Unió Europea, David Byrne, ha anunciat que el seu departament aquesta elaborant una nova normativa per a limitar la presència de dioxines en els productes de consum humà. En aquest sentit, va dir ahir a la comissió de Pesca del Parlament Europeu, que el que es pretén és reduir els nivells màxims de dioxines en la cadena d’alimentació seguint els dictàmens dels científics de la UE. Sobretot en aliments derivats del peix i en productes com a olis vegetals.\nDes de la Comissió Europea van assenyalar que l’aparició d’aquesta substància tòxica està vinculada a la contaminació ambiental, especialment en el cas de l’oli d’oliva, si la zona de producció està situada en una àrea contaminada. Segons Byrne, les estimacions dels científics de la UE revelen que un percentatge considerable d’habitants europeus consumeixen excessives dioxines.\nEn aquest sentit, el comissari va afirmar que el Comitè Científic sobre Alimentació de la UE ha establert que l’índex tolerable de dioxines i altres substàncies semblants als països europeus oscil·la entre 1,2 i 3,0 picogramos per quilo per pes corporal humà al dia. A més l’índex màxim setmanal no pot superar els 14 picogramos. Pel que fa als derivats del peix, es proposaran uns límits de 6 nanogramos per quilo per als olis de peix; 1,25 nanogramos per quilo per a farines de peix; 2,25 per a alimentació de peixos i 4 nanogramos per quilo per a pesca.\nconsum dioxina normativa-ca


Emma Penella - Viquipèdia, l'enciclopèdia lliure\n27 d'agost de 2007(2007-08-27) (als 76 anys)\nEmiliano Piedra (?-1991)\nElisa Montés i Terele Pávez\nFilla del polític Ramón Ruiz Alonso (1901-1977) i de Magdalena Penella Silva; néta del compositor Manuel Penella Moreno i besnéta del també músic Manuel Penella Raga, era germana de les també actrius Elisa Montés (1934) i Terele Pávez (1939) i es va casar amb el productor de cinema Emiliano Piedra (1931-1991). A més, era tia de l'actriu Emma Ozores (filla de la seva germana Elisa i de l'actor Antonio Ozores Puchol).\nIntèrpret de marcada personalitat i gran prestigi des de la dècada de 1950, va triomfar en cinema gràcies a pel·lícules com El verdugo, de Luis García Berlanga i va mantenir una intensa activitat teatral. Després d'un semiretir a mitjan dècada de 1990, va tornar a adquirir gran popularitat gràcies a la seva participació en la reeixida sèrie de televisió Aquí no hay quien viva i posteriorment en La que se avecina, que li va retornar l'afecte del públic i va significar el seu comiat.\n1.2 Consolidació i matrimoni\n1.3 L'èxit televisiu\nEmma Penella va néixer a Madrid en 1931 en el si d'una família conservadora i amb antecedents artístics. El seu pare va ser diputat per la província de Granada entre 1933 i 1935 en les files del partit conservador catòlic Acció Popular. La seva mare era germana de la triple còmica Teresita Silva i filla del compositor Manuel Penella, que havia tingut un gran èxit amb l'òpera El gato montés (la seva germana Elisa adopta "Montés" com a cognom artístic).\nAl principi la família es va oposar al fet que Emma es dediqués a la interpretació encara que al final ho va consentir i, després d'abandonar els seus estudis de Batxillerat, es va incorporar al Teatre María Guerrero com a meritòria. En 1949 va participar en la pel·lícula La duquesa de Benamejí, de Luis Lucia, com a doble de llums d'Amparo Rivelles. Durant els primers anys cinquanta va compaginar el seu treball en algunes funcions de teatre amb diverses pel·lícules en les quals va ser doblada, ja que els nòduls que tenia en la gola li feien tenir una veu no d'acord amb els gustos de l'època, raó per la qual seria operada diverses vegades al llarg de la seva vida, encara que sense arribar a solucionar el problema, que d'altra banda es convertiria en un dels seus senyals d'identitat.\nAmb Los ojos dejan huellas (1952), de José Luis Sáenz de Heredia, li arriba la seva primera gran oportunitat al cinema, a la que seguirien pel·lículas com Carne de horca, Cómicos (on Juan Antonio Bardem utilitza per primer cop la seva veu real), Los peces rojos o Fedra, de Manuel Mur Oti, que fou un escàndal a l'època per l'erotisme mostrat per Penella, cosa comuna a altres pel·lícules d'aquesta primera etapa, com La cuarta ventana (1963), única que protagonitza junt amb les seves germanes.\nConsolidació i matrimoni[modifica]\nAquest mateix any Luis García Berlanga li va brindar l'oportunitat d'aparèixer a El verdugo, el seu paper cinematogràfic més reeixit. La cinta es va projectar en el Festival de Cinema de Venècia i els organitzadors van ordenar que l'actriu entrés al Lido per la porta posterior a causa de la desaprovació de la comunitat internacional cap al Franquisme. Penella es va negar i va aparèixer per la porta principal del recinte.\nEn 1967 participa en la pel·lícula La busca, d'Angelino Fons. Per aquests anys es va casar amb el productor Emiliano Piedra, la qual cosa li va permetre oferir papers a actors com a Pilar Bardem. El matrimoni tindria tres filles: Emma, Lola i Emiliana.\nDes de 1969 Emma va espaiar més les seves intervencions, participant en pel·lícules produïdes pel seu marit, com Fortunata y Jacinta i La primera entrega, de Fons, i La Regenta, de Gonzalo Suárez, els seus personatges més rellevants d'aquesta època. Després d'aquesta pel·lícula s'apartaria del món del cinema durant més d'una dècada.\nFinalitzada la Transició, va aparèixer en diversos papers de repartiment a les ordres de Francisco Regueiro (Padre Nuestro) i Carlos Saura (El amor brujo) i va protagonitzar la pel·lícula d'Eloy de la Iglesia La estanquera de Vallecas, convertint-se en actriu fetitxe d'aquest director i quedant associada a un cinema de temàtica transgressora. També en la dècada de 1980 va tornar al teatre per desenvolupar una intensa activitat. En 1991 va morir el seu marit, Emiliano Piedra, per qui va recollir un Goya d'Honor pòstum en 1992. En 1993 es va acomiadar de les taules amb El malalt imaginari, de Molière.\nQuan gaudia d'un retir només interromput esporàdicament, com en la pel·lícula Pídele cuentas al Rey, la directora de càsting Elena Arnao la va visitar en 2003 a la seva casa per interessar-se pel seu estat de salut. En resposta, Emma va ballar una jota per a ella i va acceptar un paper en la sèrie de televisió Aquí no hay quien viva (Antena 3), obtenint una gran popularitat interpretant a Concha, una pensionista malhumorada, garrepa i tafanera. El personatge, que formava el trio sobrenomenat "Las Supernenas" al costat dels de Mariví Bilbao i Gemma Cuervo, es va fer famosa per la seva frase "Váyase, señor Cuesta, váyase!", que repetia constantment al personatge interpretat per José Luis Gil i que parodiava la frase "Váyase, señor González", que l'expresident del govern José María Aznar solia dirigir al seu antecessor en el càrrec Felipe González.\nDescoberta així pel públic més jove, el 2004 participa en el doblatge a l'espanyol de la pel·lícula d'animació Els increïbles i a l'any següent, animada pel seu company José Luis Gil, ho fa en l'espanyola El sueño de una noche de San Juan.\nEn 2007 va començar a treballar en una nova sèrie, La que se avecina (Telecinco), hereva directa d'Aquí no hay quien viva. En ella interpretava Doña Charo de la Vega, una pensionista, farmacèutica afeccionada, que guarda tota classe de medicaments i que es mostra constantment descontenta amb el nou habitatge que el seu gendre Enrique ha adquirit. Durant els últims mesos de rodatge la salut de l'actriu es va ressentir, per la qual cosa la productora va decidir donar-li un descans utilitzant, per justificar l'absència del personatge, l'habitual recurs d'"anar-se'n de vacances al poble".\nL'actriu va morir el 27 d'agost de 2007, a l'edat de 76 anys, després d'una insuficiència renal i cardíaca, produïda per una septicèmia ocasionada per la diabetis que patia des d'anys enrere. Va ser enterrada al Cementiri de La Almudena de Madrid l'endemà, aniversari de la mort del seu marit. Aquest mateix any, a títol pòstum, va rebre, en el marc del Festival de Cinema Iberoamericà de Huelva, el premi Ciutat de Huelva, que va reunir en record seu a la seva germana Terele Pávez i a la seva filla Emiliana, a més d'amics i companys de professió.\nEl 27 de juny de 2011 es va inaugurar el Passeig de la Fama de Madrid en el qual Emma té un estel.\n1952 Millor actriu secundària Los ojos dejan huellas Guanyadora\n1956 Millor actriu principal Fedra Guanyadora\n1961 Millor actriu principal Sentencia contra una mujer Guanyadora\n1966 Millor actriu La busca Guanyadora\n1969 Millor actriu Fortunata y Jacinta Guanyadora\n1995 Millor actriu Mar de luna Guanyadora\n1981 Millor intèrpret de televisió Estudio 1: Sabor a miel Candidata\nPremi del Sindicat Nacional de l'Espectacle per El verdugo (1963).\nPremi Sant Jordi per Fortunata y Jacinta (1970).\nPremi Mayte de Teatre (1995).\nMedalla d'Or al Mèrit a les Belles Arts (1997).\nPremi Júbilo (compartit amb Gemma Cuervo i Mariví Bilbao).\nEstrella al Passeig de la Fama de Madrid (2011).\nEl somni d'una nit de Sant Joan (El sueño de una noche de San Juan) (veu) (2005)\nFrank V (1988) al Teatre María Guerrero.\n↑ Notícia de la defunció d'Emma Penella d'El País\nEmma Penella a Find A Grave (anglès)\nObtingut de «https://ca.wikipedia.org/w/index.php?title=Emma_Penella&oldid=23980876»\nLa pàgina va ser modificada per darrera vegada el 5 jul 2020 a les 08:16.


Participació dels socis i sòcies – La Magrana Vallesana\nParticipació dels socis i sòciesadmin2021-03-18T17:23:23+00:00\nEl consumidors/ores i productors/ores socis i sòcies de la Magrana Vallesana formen part de la presa de decisions en igualtat de condicions.\nL’Assemblea, convocada una vegada a l’any o quan es requereixi, és el principal òrgan de decisió i govern, però es delega a la Junta directiva l’aplicació de les decisions de l’entitat i la coordinació dels grups de treball i comissions, necessaris per treballar les diferents temàtiques de l’associació.\nLa participació dels socis i sòcies s’organitza a través dels grups de treball i comissions, flexibles segons les necessitats de cada moment. Actualment existeixen quatre grups de treball:\nGrup de treball Econòmic: es dedica a la millora de la rendibilitat, i als processos, pressupostos i temes administratius i legals de l’associació\nGrup de treball Relacions Externes: s’encarrega de les relacions amb altres entitats, dels comunicats de premsa i ràdio, i, també, de participar en xerrades, actes o esdeveniments on intervé la Magrana Vallesana.\nGrup de treball Botiga: s’ocupa de les relacions amb els grup de consum, de les tasques de manteniment de la botiga i de donar suport als treballadors/ores. Dins d’aquest grup està la Comissió de compres.\nGrup de treball Participació i Comunicació: s’encarrega de la comunicació amb els socis i sòcies i de la comunicació a xarxes i fomenta la participació en l’associació a través de les activitats que proposen els socis i sòcies dins del projecte Engrana la Magrana.\nHort-museu del Lledoner\nEls socis i sòcies de la Magrana també poden participar en el projecte de l’hort-museu de la Magrana, ubicat al Lledoner.\nL’hort-museu de la Magrana és un hort col·laboratiu que es conrea en un terreny cedit per l’Ajuntament des de l’any 2014, emmarcat en un conveni de col·laboració que es renova periòdicament. Està situat a la cantonada dels carrers Ripollès i Joan Coromines, entre l’escola del Lledoner i el parc del Congost de Granollers.\nL’hort el gestionem i treballem un grup de socis i sòcies de la Magrana, interessats a aprendre a conrear la terra, potenciar les varietats de llavors locals i el cultiu ecològic, i recuperar sòl agrícola a la zona urbana de Granollers. A l’hort-museu també s’hi duen a terme activitats relacionades amb l’educació i la sensibilització en col·laboració amb diverses entitats de la ciutat.


X CURSA DE MUNTANYA DOSSERA | Atletisme Català\nInici General X CURSA DE MUNTANYA DOSSERA\nX CURSA DE MUNTANYA DOSSERA\nOssera es un petit nucli de població situat a la vessant nord del massis del Port del Compte, que pertany al municipi de La Vansa i Fórnols (Alt Urgell) i compta amb una població regular de 20 habitants, mantenint el caliu de poble familiar i ven avingut. Aquest diumenge dia 19 de juliol es va celebrar la Cursa de Muntanya que transcorre per un recorregut de 10 km amb un desnivell positiu de 450 m, fet que fa que sigui una cursa de muntanya asequible, amb un dificultat mitjana, apta per a tots aquells que es volen iniciar en aquesta modalitat de curses cada dia més de moda. La seva desena edició consolida el que es una de les curses més casolanes i amables del territori. Amb èxit de participació per aquest any 2009 en el que lorganització va haver de tancar les inscripcions abans dhora a fi de poder garantir els bons tractes a la que ens ténen acostumats. | Enguany el triumf absolut va ser per el corredor dels 100 x 100 Fondistes de Tàrrega, Josep Maria Pijuan Pardell, amb un temps de 43 minuts i 48 segons i la victòria femenina absoluta se lendugué Sara Vila Raya, amb un temps de 53 minuts i 55 segons, cal destacar que aquesta corredora experta en curses de muntanya milita al club Fondistes del Solsones i es membre de la selecció catalana en aquesta modalitat. En aquesta edició del 2009, la més exitosa pel que fa al nombre dinscrits i corredors que van finalitzar la cursa, van ser 115 els inscrits i 99 els que van creuar la linia de meta. Previ a la cursa gran, es celebren dues curses infantils, per als mes petits de la casa, que van comptar amb més de 30 inscrits. Destaquem la procedencia de corredors vinguts darreu: Zaragoza, Vic, Solsona, Lleida, La Seu dUrgell, Sanahuja, Tàrrega, i que juntament amb els acompanyants van fer petit el poble dOssera. Despres de la calor dun dia magnífic destiu, els corredors, acompanyants i residents al poble es van aplegar en un dinar popular en el que els 250 comensals van fer petita la plaça del poble.


A peu per l'Alcalatén – Josep Maria Espinàs | ePubGratis\n21 mayo, 2020 Josep Maria Espinàs Catalán, Crónica, No Ficción, Viajes Viatges a peu (17)\n«La literatura més interessant surt de la mirada fèrtil dels caçadors d’històries», diu Joan Barril, referint-se als llibres de viatges d’Espinàs. A peu per l’Alcalatén és la més recent exploració de terres poc conegudes que ha fet Josep M. Espinàs, en les quals ha caçat personatges i històries d’una vivacitat admirable.\nL’Alcalatén —que comprèn l’antiga tinença o senyoria d’Alcalatén, creada per Jaume I— té com a cap de comarca l’Alcora, famosa per la seva ceràmica, i a partir d’aquí el territori guanya altura fins a convertir-se, com algú ha dit, en «el sostre del País Valencià». En aquest escenari abrupte i bellíssim, Espinàs ha trobat petits pobles als quals no sempre era fàcil d’arribar, però on la gent, en canvi, es manifestava obertament amb tot el seu caràcter. Torna a ser cert, en aquestes pàgines, el que Barril ha dit dels viatges precedents: «El lector s’endinsa amb l’Espinàs en la intensa narració de la gran aventura humana».\nI la intensitat la busca Espinàs en la tria i la descripció dels detalls, en la voluntat de «posar en l’escriptura, en alguns moments, amb les pinzellades de les anècdotes, una ombra de l’elegància del normal que Vermeer va saber posar en la pintura».


Creu des Blanquer\nmiquelarte | 10 Març, 2012 21:44\nLa creu des Blanquer és troba situada al camí que hi ha per anar de Llucmajor al Santuari de Gràcia ( actualment aquest camí conegut com el de ses Voltes) Al igual que la creu d’en Rafil i la d’en Batlet, es pot afirmar que possiblement fou bastida a finals del segle XV. Actualment sa creu d’en Blanquer esta composta per la graonada circular de quatre graons, el fust i el capitell de secció octogonal i el creuer de tipologia grega de braços rectes amb terminacions agusades o en punta. L’alçada total del monument és de 343 cm.\nEl capitell es troba dividit en dos cossos: el cos inferior hi podem veure sis figures i dos escuts, tots ells emmarcats cada un per un arc trilobulat i separats per petits pinacles mentres que al cos superior hi trobam esculpida una arqueria gòtica formada per arcs apuntants i decoració geomètrica, tot coronat per merlets on localitzam un sola figura.\nEl deteriorament de la pedra fa que no es pugui reconèixer totes les figures que trobam al cos inferior del capitell; tot i així i en reserves hi trobam les imatges de St. Jordi (protector contra la pesta, lepra o sifilis), Sta Llúcia (poder curar malalties oculars i la ceguesa) i quatre sants irreconeixibles; aquestes quatre darreres figures presenten una característica comuna: el palmó a la mà, símbol del màrtir, victoriós damunt les potestats infernals. Pel que fa al cos superior trobam la imatge d’un personatge amb una espasa o palma amb casc o capell, irreconeixible.\nAl cos superior hi localitzam una arqueria gòtica formada per arcs apuntants i decoració geomètrica, tot coronat per merlets. L’arqueria s’organitza rítmicament repetint el motiu de tres arcs apuntats, albergat per un altre arc de major tamany.\nA part de l’arqueria gòtica trobam en aquesta creu altres elements d’aquest període artístic que es va desenvolupar a Europa dels segles XII al XV: són els merlets i els pinacles. Els merlets són petits prismes que s’alçaven al cim d’un mur per poder defensar-se dels enemics i que en el nostre cas son utilitzats com elements decoratius. El pinacle, adorn arquitectònic acabat en punta, fou un element molt característic de l’arquitectura gòtic però que no té una missió constructiva sinó fonamentalment decorativa i expressiva.\nEn referència a dos escuts un dels porta esculpit una creu mentres que l’altre suposadament intenta representar l’escut de la família que va costejar la construcció d’aquest monument.\nEl creuer, decorat amb motius circulars i traçaria entre el braços, presenta a l’anvers a Crist crucificat mentre que al revers a la Verge amb el nin baix un dosser i sobre una mitja lluna.


Els el nombre de casos actius al Principat es manté per sota de la cinquantena. - Poble Andorrà\nActualment no hi queden persones ingressades a l'hospital degut a la COVID-19.\nEl Govern informa que la xifra total de casos des de l’inici de la pandèmia de coronavirus SARS-CoV-2 al Principat és de 15.069 persones i es registren un total de 14.891 altes. El total de defuncions fins a la data és de 130.\nActualment hi ha 48 casos actius i no hi ha cap ingressat a l’Hospital Nostra Senyora de Meritxell, ni a planta ni a l’UCI. Pel que fa als vaccins contra la COVID-19, des de l’inici del Pla de vacunació ja s’han administrat 97.967 vacunes: 51.160 primeres dosis, 46.710 segones i 97 terceres.\nL'eucaristia central de Meritxell tindrà aforament limitat i reserva anticipada


Pereira, un mes de baixa\nEl jugador francès pateix una distensió del lligament creuat del genoll, que va sofrir davant el Groningen. L'interior mallorquinista regateja els pitjors pronòstics i tan sols es perdrà les primeres jornades de Lliga\nG. Amengual | 02 agost 2011\nBones notícies per al Reial Mallorca. El francès Michael Pereira estarà disponible per ajudar l'equip vermell d'aquí a un mes, ja que la lesió en el genoll de la cama dreta és més lleu del que es va arribar a tèmer diumenge en la concentració després del partit davant el Groningen.\nL'interior del Mallorca pateix una distensió del lligament creuat anterior sense signes de trencament acompanyat de signes de subluxació del cap del peroné en el genoll dret, segons el diagnòstic que anuncià ahir el club a través de la pàgina web.\nEl principal temor era que Pereira hagués patit un trencatment del lligament, una de les lesions més díficils de tractar i que necessita un període de recuperació de mig any aproximadament. Els temors sorgiren per la inflamació que tenia el jugador al genoll i que no permeteren que el metge de l'equip, Tomeu Munar, en realitzàs una exploració precisa. Els forts dolors que patí el futbolista hores després també varen contribuir a encendre les alarmes.\nAhir Pereira i Munar agafaren un taxi en direcció a la clínica Palma Planas per ser sotmès a una ressonància magnètica tot just arribar a Palma amb la resta de l'expedició. Llavors, el migcampista vermell afirmà que se sent "bé" i no mostrava signes de dolor. Si hagués patit un trencament, hauria condicionat la configuració de la plantilla mallorquinista, ja que la direcció esportiva es troba ara mateix a la recerca d'un davanter centre després de la fugida de Webó.\nAquesta lesió ve acompanyada d'un esquinç al turmell dret de grau I-II. En total, es preveu que el jugador francès es perdi els primers partits de Lliga, com també el Ciutat de Palma. Pereira ha estat un jugador força utiltzat en aquest stage a Holanda, on ha jugat tots els partits, en tres dels quals ho ha fet com a titular, i gaudeix de la plena confiança de Michael Laudrup. Tot i això, el danès disposa de diverses opcions per substituir-lo temporalment, ja que Aki, N'Sue, Castro (si finalment no se'n va), Tejera, Kevin i fins i tot Ximo poden ocupar el seu lloc a la banda en els primers compassos del campionat.


Grup de Recerca de la Pedra Seca C.E. Castellar: Dia de celebracions\nEl dia d’avui ha estat de celebracions. L’amic Jordi Guillemot, resident a Sant Llorenç Savall, ha tingut la deferència de convidar el grup a visitar la barraca del Plàtan, que ha estat reconstruïda per ell solet, obra en la que combinat la tècnica ancestral de la pedra seca amb una certa iconoclàstia que li ve de la seva vessant creativa.\nUna finestra que mira cap a ponent i una claraboia transparent tancant la cúpula li donen un aire entre místic i rebel que engreixen l’atractiu de la peça. Enhorabona Jordi!\nAhir va ser el dia de Sant Jordi, motiu més que suficient per a engrescar-se en un sucós esmorzar a Cal Ramon, restaurant situat a la plaça del poble de Sant Llorenç. La Teresa ha rebut el grup amb la seva simpatia habitual i els ha encabit en un reservat ajustat pels 10 elements que formaven la tropa, on han pogut gaudir de diferents especialitats de la cuina local, com ara: botifarra inesgotable, cansalada, mongetes, amanida, peus de porc a la brasa, pa amb tomàquet i begudes per a fer passar aquelles delícies pantagruèliques. Moltes gràcies Jordi!\nEn finalitzar l’àgape l'amfitrió els ha rebut a casa seva, petit palau domèstic en el que s’ha plasmat amb molta delicadesa el sentit de l’estima per la terra, ple de detalls que l'honoren. Allà els ha mostrat un petit secret, obra de les seves mans, que desvetllarà públicament més endavant.\nPublicat per Jesús a 14:33\nHomentage al Pere Cardona\nReconstrucció de la barraca Br013A o "de la costa ...\nLa barraca número 5, o “Dels contraforts”, ha esta...\nJornada reduïda a la barraca número 5


Condicions generals – Viatges PedraTour\nContractació del viatge combinat\n1. El consumidor que desitgi contractar un viatge combinat ha de realitzar una sol·licitud de reserva. Després d’aquesta sol·licitud, l’agència detallista o, en el seu cas, l’agència organitzadora, es compromet a realitzar les gestions oportunes per obtenir la confirmació de la reserva segons el nombre de places disponibles i el període pel qual s’ha sol·licitat.\n2. En el moment de la sol·licitud de la reserva, l’agència podrà reclamar al consumidor el dipòsit d’una suma equivalent, com a màxim, el 20% del preu del viatge de la reserva sol·licitada. Si es confirma la reserva, la suma entregada s’imputarà al preu del viatge. Si el consumidor retira la seva sol·licitud de reserva abans de la confirmació, se li reintegrarà la suma dipositada, deduïdes, si escau, les despeses de gestió que siguin raonables.\n3. Si el consumidor sol·licita l’elaboració d’un viatge combinat a mida, l’agència podrà exigir l’abonament d’una quantitat per a la confecció del projecte. Si el consumidor accepta l’oferta de viatge combinat elaborada per l’agència, i aquesta pot confirmar-li els serveis que comprengui, la suma entregada s’imputarà al preu del viatge. Sempre que no pugui confirmar-los, l’agència haurà de tornar les quantitats entregades pel consumidor.\n4. En tots els supòsits anteriors, si l’agència no pot oferir el viatge sol·licitat i ofereix al consumidor la realització d’un viatge diferent, excepte que s’indiqui expressament el contrari, s’entendrà que manté aquesta oferta durant 24 hores. En aquests casos, el contracte es perfeccionarà si el consumidor accepta l’oferta dins d’aquest termini o del que expressament s’hagi establert.\nPagament del preu\n1. En el moment de la perfecció del contracte, el consumidor haurà d’abonar una suma que correspongui al 40% del preu del viatge combinat o, en el seu cas, completar fins a aquest import les quantitats que hagués entregat a compte. Si el consumidor no realitza aquest pagament, l’agència el requerirà perquè el realitzi en el termini raonablement breu que se li fixi.\n2. El pagament de la resta del preu es realitzarà quan l’agència ofereixi l’entrega al consumidor dels títols de transport, abonaments de viatge o qualsevol altre document indispensable per a la correcta execució de les prestacions que formin el viatge combinat. Si el consumidor no realitza aquest pagament, l’agència el requerirà perquè el realitzi en el termini que se li fixi. Si no li fixa termini, s’entendrà que el pagament haurà de realitzar-se com a màxim 7 dies abans de la sortida.\n3. L’agència podrà resoldre el contracte i aplicar les regles establertes per a la desestimació abans de la sortida si el consumidor no realitza qualsevol dels pagaments previstos en els apartats anteriors en el termini que correspongui.\nRegles aplicables a les prestacions del viatge combinat\n1. Les prestacions que integren el contracte de viatge combinat resulten de la informació proporcionada al consumidor en l’opuscle o programa, així com de les indicacions referents a aquesta informació que s’hagin realitzat en confirmar la reserva.\n2. No obstant això, l’agència organitzadora es reserva la possibilitat de modificar la informació continguda en l’opuscle abans de la perfecció del contracte. Per a la seva validesa, els canvis en aquesta informació s’han d’haver comunicat clarament per escrit al consumidor.\na) En relació amb aquells països en els quals s’especifica classificació oficial d’establiments hotelers o de qualsevol altre tipus d’allotjament, l’opuscle recull la classificació turística que s’atorga en el país corresponent. En aquells en els quals no hi ha classificació oficial, la categoria que s’indica en l’opuscle és simplement orientativa. En tot cas, l’agència ha de vetllar per la màxima correspondència entre la qualificació utilitzada i les expectatives que això pugui generar de forma raonable en un consumidor espanyol.\nb) L’horari d’ocupació de les habitacions depèn de les normes establertes a cada país. Per norma general, l’habitació pot ocupar-se a partir de les catorze hores del dia d’arribada i s’ha de desallotjar abans de les dotze hores del dia de sortida, amb independència de l’hora en què estigui prevista l’arribada a l’hotel o de l’hora en què estigui prevista la continuació del viatge.\n1. El consumidor ha de presentar-se en el lloc indicat per a la sortida amb l’antelació indicada per l’agència o, en el seu defecte, per l’opuscle. Per regla general, en el cas de transport aeri, l’antelació mínima és d’una hora i mitja sobre l’horari de sortida previst.\n2. Si el consumidor no pogués realitzar el viatge per no haver-se presentat amb l’antelació requerida, s’aplicarà el règim previst per l’apartat 15 per a la falta de presentació a la sortida o, si escau, el previst en l’apartat 13 per a la desestimació del consumidor.\n3. La pèrdua o dany que es produeixi pel que fa a l’equipatge de mà o altres objectes que el consumidor porti amb ell i conservi sota la seva custòdia són exclusivament per compte i risc propi.\n1. Per norma general, el règim de pensió completa inclou esmorzar continental, dinar, sopar i allotjament. El règim de mitja pensió, tret que s’indiqui d’una altra forma, inclou esmorzar continental, sopar i allotjament. Per regla general, en aquests menjars no s’inclouen les begudes.\n2. Les dietes especials (vegetarianes o de règims especials) només es garanteixen si han estat pactades per les parts en condicions particulars.\nDrets de les parts abans de començar el viatge\nModificació del contracte\n1. Si en qualsevol moment anterior a la sortida el consumidor desitja sol·licitar canvis referits a les destinacions, als mitjans de transport, a la durada, al calendari, a l’itinerari del viatge contractat o a qualsevol altre extrem sobre les prestacions i l’agència pot efectuar-los, aquesta podrà exigir-li\nl’abonament de les despeses addicionals justificades que haguessin causat aquestes modificacions, així com una prima per modificació de la reserva que no podrà excedir el 3% del preu del viatge.\n2. Abans de la sortida, l’agència només pot realitzar els canvis que siguin necessaris per al bon fi del viatge combinat i que no siguin significatius. Es considera que els canvis necessaris són significatius si impedeixen la realització dels fins d’aquest, segons les seves característiques generals o especials.\n3. En el supòsit que l’agència es vegi obligada a realitzar canvis significatius ho posarà immediatament en coneixement del consumidor. Aquest podrà optar entre acceptar la modificació del contracte en el qual es necessiten les variacions introduïdes i la seva repercussió en el preu, o resoldre el contracte. El consumidor haurà de comunicar la decisió que adopti a l’agència en els tres dies següents al que se li notifiqui la modificació. Si el consumidor no comunica la seva decisió en el termini indicat, s’entendrà que opta per la resolució del contracte.\nRevisió del preu\n1. L’agència només podrà revisar el preu, a l’alça o a la baixa, sempre que aquesta revisió es produeixi abans dels 20 dies previs a la sortida i que no sigui significativa, és a dir, superior al 15% del preu del viatge. A més, aquesta revisió només es podrà portar a terme per ajustar l’import del preu del viatge a les variacions:\n2. El preu revisat es determinarà prenent com a referència el contravalor de la moneda del país de destinació i els preus, taxes i impostos aplicables a la data d’edició de l’opuscle.\nDrets del consumidor en cas de resolució\n1. En els supòsits en què el consumidor, d’acord amb els apartats anteriors, resolgui el contracte podrà optar entre:\na) Que li reemborsin en el termini màxim d’un mes totes les quantitats pagades, o\n2. En ambdós casos, el consumidor té dret a reclamar la indemnització prevista per al supòsit de cancel·lació del viatge previst en l’apartat 14 i en els seus mateixos conceptes.\nCessió de la reserva\n1. El consumidor podrà cedir la seva reserva a una persona que reuneixi totes les condicions requerides en l’opuscle i en el contracte per realitzar el viatge combinat.\n2. La cessió haurà d’ésser comunicada per qualsevol mitjà a l’agència i serà gratuïta si aquesta rep la comunicació amb una antelació mínima de quinze dies a la data d’inici del viatge. Si es desitja portar a terme amb posterioritat i l’agència pot acceptar-la, podrà exigir al consumidor una prima per cessió que no excedeixi del 3% del preu del viatge.\n3. En tot cas, el consumidor i la persona a qui hagi cedit la reserva responen solidàriament davant l’agència del pagament de la resta del preu, així com de les despeses addicionals justificades que poguessin haver causat la cessió.\nDret de desestimació del consumidor\n1. El consumidor té la facultat de desistir del viatge contractat en qualsevol moment abans de la sortida. No obstant això, si aquesta desestimació es produeix dins dels 15 dies anteriors a la sortida del viatge, haurà d’abonar una penalització en funció del temps que falti per a la sortida, que serà de:\n2. El consumidor no haurà d’abonar cap percentatge en concepte de penalització si la desestimació té lloc per causa de força major. A aquests efectes, es considerarà causa de força major la mort, l’accident o malaltia greu del consumidor o d’alguna de les persones amb qui convisqui o qualsevol supòsit anàleg que li impedeixi participar en el viatge.\n3. En tots els casos, el consumidor haurà d’abonar les despeses de gestió i anul·lació que produeixi una desestimació.\n4. La desestimació produeix efectes des del moment en què la voluntat de desistir del consumidor arriba al coneixement de l’agència.\n5. Coneguda la desestimació, l’agència retornarà al consumidor les quantitats que hagués d’abonar en el termini màxim d’un mes, deduïdes les despeses de gestió i, en el seu cas, les despeses d’anul·lació justificades i les penalitzacions.\n6. Si el viatge combinat estigués subjecte a condicions econòmiques especials de contractació, com noliejament d’avions, naus, tarifes especials o altres d’anàlogues, les despeses de gestió, les despeses d’anul·lació i les penalitzacions seran les que indiqui de manera explícita l’opuscle per a aquest viatge o les acordades de forma particular en el document contractual.\nCancel·lació del viatge per part de l’organitzador\n1. La cancel·lació del viatge, per qualsevol motiu que no sigui imputable al consumidor, li dóna dret a resoldre el contracte amb els drets previstos en l’apartat 11.\n2. Si la cancel·lació del viatge es comunica dins dels dos mesos anteriors a la sortida, l’agència haurà d’abonar al consumidor una indemnització en funció del temps que falti per a la sortida, que com a mínim serà de:\na) El 5% del preu del viatge si es produeix amb una antelació de més de 15 dies i menys de 2 mesos.\nb) El 10% del preu del viatge, si es produeix amb una antelació d’entre els 15 i 3 dies.\nc) El 25% del preu del viatge, si es produeix en les 48 hores anteriors a la sortida.\n3. No hi ha obligació d’indemnitzar en els següents supòsits:\na) Quan la cancel·lació es deu al fet que el nombre de persones inscrites és inferior a l’exigit en l’opuscle o en el contracte per al viatge combinat.\nb) Quan la cancel·lació del viatge es deu a causes de força major. Són causes de força major les circumstàncies alienes a l’agència, anormals i imprevisibles, la conseqüència de les quals no hauria pogut evitar-se, malgrat haver actuat amb la diligència adequada.\nFalta de presentació a la sortida\n1. Hi haurà falta de presentació a la sortida si el consumidor no comunica la seva voluntat de no realitzar el viatge i no es presenta a l’hora i lloc previstos per a la sortida.\n2. No obstant això, si la falta de presentació té lloc per causa de força major, el consumidor tindrà dret que se li retornin les quantitats entregades, deduïdes les despeses de gestió i les despeses d’anul·lació.\nDrets i deures de les parts després d’iniciar el viatge\nCompliment defectuós o falta de prestació de serveis\n1. Quan el consumidor comprovi, durant la realització del viatge, que hi ha algun defecte o es produeix la falta de prestació d’algun servei contractat, haurà de comunicar-ho en el mateix lloc i al més aviat possible a l’organitzador o al detallista i, si escau, al prestador del servei de què es tracti. La comunicació s’haurà de realitzar per escrit o en qualsevol forma en què quedi constància. Després de rebre la comunicació, el detallista o l’organitzador hauran d’obrar amb diligència per trobar les solucions adequades.\n2. Si realitza aquesta comunicació en el temps i de la manera indicats, el document que ho acrediti l’eximirà d’aportar ulteriors proves sobre l’existència del defecte, tret que l’organitzador, el detallista o el prestador del servei hagin comprovat en presència del consumidor que el defecte no existeix o que no reuneix les característiques indicades, i així ho hagi fet constar.\n3. Si el consumidor no realitza aquesta comunicació en el temps i de la manera indicats, haurà de provar els defectes que s’al·leguen d’acord amb els criteris generals de proves i seran a compte seu tots els danys que es produeixin o que s’agreugin per la seva falta de comunicació.\nImpossibilitat de prestar una part important dels serveis per part de l’organitzador\na. L’agència haurà d’adoptar les solucions adequades per a la continuació del viatge si una vegada iniciat aquest no subministra o comprova que no pot subministrar una part important dels serveis previstos en el contracte.\n2. L’agència no podrà demanar cap suplement per les solucions adoptades per a la continuació del viatge i abonarà al consumidor qualsevol diferència entre les prestacions previstes i les subministrades.\n3. Si el consumidor accepta expressament o tàcitament les solucions proposades per l’agència no tindrà dret a cap indemnització per aquestes modificacions. Es considerarà que accepta tàcitament aquestes propostes si continua el viatge amb les solucions donades per l’organitzador.\n4. Si les solucions adoptades per l’organitzador fossin inviables o el consumidor no les acceptés per motius raonables, l’agència hauria de:\nDesestimació del consumidor durant el viatge\n1. El consumidor té el dret a desistir del contracte de viatge combinat una vegada començat el viatge, però no podrà reclamar la devolució de les quantitats entregades i continuarà obligat a abonar les que estiguin pendents de pagament.\n2. Si la desestimació obeeix a un accident o a una malaltia del consumidor, que li impedeixi continuar el viatge, l’agència està obligada a prestar la necessària assistència i, en el seu cas, a abonar l’import de la diferència entre les prestacions previstes i les subministrades, deduïdes les despeses d’anul·lació degudament justificades que correspondran.\n3. En ambdós casos, totes les despeses suplementàries ocasionades per la desestimació, i en particular les de repatriació o trasllat al lloc d’origen, són a càrrec del consumidor.\nDeures de col·laboració del consumidor al normal desenvolupament del viatge\n1. El consumidor haurà d’atenir-se a les indicacions que li faciliti l’agència per a l’adequada execució del viatge, així com a les reglamentacions que són d’aplicació general als usuaris dels serveis compresos en el viatge combinat. En particular, en els viatges en grup guardarà el degut respecte als altres participants i observarà una conducta que no perjudiqui el normal desenvolupament del viatge.\nb. La infracció greu d’aquests deures faculta l’agència per resoldre el contracte de viatge combinat. En aquest cas, si el contracte inclou el viatge de tornada, l’agència proporcionarà al consumidor un mitjà de transport equivalent al contractat en el viatge per retornar al lloc de sortida o a qualsevol altre que ambdós hagin convingut. L’agència tindrà dret, a més, a la indemnització que sigui procedent pels danys imputables a la conducta del consumidor.\nResponsabilitat contractual per compliment defectuós o incompliment\nDistribució de la responsabilitat\n1. L’agència organitzadora i l’agència detallista respondran davant del consumidor del correcte compliment del contracte de viatge combinat en funció de les obligacions que els correspondran pel seu àmbit respectiu de gestió del viatge combinat.\n2. L’agència organitzadora i l’agència detallista responen davant del consumidor tant si executen elles mateixes les prestacions compreses en el viatge combinat com si les realitzen els seus auxiliars o altres prestadors de serveis.\n3. L’agència organitzadora, per ser la que planifica el viatge combinat, ha de respondre pels danys causats al consumidor per la no-execució o execució deficient de les prestacions compreses en el viatge combinat així com pels danys que procedeixin de l’incompliment de qualsevol altra obligació que correspongui al seu àmbit de gestió d’acord amb la legislació aplicable.\n4. L’agència detallista, per ser la que ven o ofereix en venda el viatge combinat proposat per una agència organitzadora, ha de respondre pels danys causats al consumidor pels errors que hagi comès en informar-lo sobre el viatge combinat, per haver omès la informació que havia de proporcionar-li, per no haver-li entregat la documentació necessària per a la correcta realització del viatge i, en general, per haver incomplert qualsevol altra obligació que correspongui al seu àmbit de gestió d’acord amb la legislació aplicable.\nCauses d’exoneració de responsabilitat\nDeure del consumidor de reduir els danys\nEn tot cas, el consumidor està obligat a prendre les mesures adequades i raonables per intentar reduir els danys que puguin derivar-se de la no-execució o execució deficient del contracte o per evitar que s’agreugin. Els danys que deriven de no haver adoptat aquestes mesures seran per compte del consumidor.\nDeure d’assistència de l’agència\n1. L’agència organitzadora i l’agència detallista, malgrat estar exonerades de responsabilitat, continuaran obligades a proporcionar l’assistència necessària al consumidor que es trobi en dificultats.\n2. No existirà el deure d’assistència previst en l’apartat anterior quan els defectes produïts durant l’execució del contracte siguin atribuïbles de forma exclusiva a una conducta intencional o negligent del consumidor.\nLimitacions de responsabilitat dels convenis internacionals\nLimitació de responsabilitat per danys no corporals\n1. Quan les prestacions del viatge combinat no estiguin regides per convenis internacionals:\na) les indemnitzacions per danys no corporals quedaran limitades per tots els conceptes al doble del preu del viatge, inclosos els danys morals no derivats d’un dany corporal i els reemborsaments que s’hagin de realitzar.\n2. No regiran les limitacions previstes en els dos apartats anteriors si l’agència o els prestadors de serveis han provocat intencionadament els danys o han actuat de forma temerària sabent que probablement es produirien.\nInformació sobre disposicions aplicables a passaports, visats i vacunes\n1. L’agència té el deure d’informar sobre les formalitats sanitàries necessàries per al viatge i l’estada, així com de les condicions aplicables als ciutadans de la Unió Europea en matèria de passaports i de visats i respondrà de la correcció de la informació que faciliti.\n2. El consumidor haurà d’obtenir la documentació necessària per realitzar el viatge, inclòs el passaport i els visats i les formalitats sanitàries. Tots els danys que puguin derivar-se de la falta d’aquesta documentació aniran a compte seu i, en particular, les despeses produïdes per la interrupció del viatge i la seva eventual repatriació.\n3. Si l’agència accepta l’encàrrec del consumidor de tramitar els visats necessaris per a alguna de les destinacions previstes a l’itinerari, podrà exigir el cobrament del cost del visat així com de les despeses de gestió pels tràmits que hagi de realitzar davant la representació diplomàtica o consular corresponent.\nResponsabilitat en relació amb els incidents en el transport aeri\nQuan la companyia aèria cancel·li un vol o incorri en un gran retard serà la responsable de donar l’adequada assistència i atenció als passatgers afectats, i haurà d’assumir les despeses de menjars, trucades, transports i pernoctació si escau, en virtut del que estableix el Reglament CEE 261/2004, pel qual s’estableixen les\nregles comunes sobre compensació i assistència dels passatgers aeris en casos de denegació d’embarcació i de cancel·lació o de gran retard dels vols.\nEn cas de cancel·lació del vol, també estarà obligat a pagar la compensació corresponent al passatger, així com a reemborsar-li el preu del bitllet d’avió si el passatger opta per aquesta opció. Si la cancel·lació es deu a circumstàncies extraordinàries que no podrien haver-se evitat, fins i tot, si s’haguessin pres totes les mesures raonables, el transportista aeri encarregat d’efectuar el vol no estarà obligat a pagar les compensacions però sí a realitzar la pertinent assistència i atenció als passatgers afectats i a reemborsar-los el preu del bitllet si opten per aquesta opció.\nResponsabilitat per prestacions no incloses en el viatge combinat\n1. Les regles de responsabilitat contractual del viatge combinat no són aplicables a prestacions com la realització d’excursions, l’assistència a esdeveniments esportius o culturals, les visites a exposicions o museus, o altres anàlogues, que no es troben incloses en el preu global del viatge combinat i que el consumidor contracta amb caràcter facultatiu amb ocasió del viatge o durant el seu transcurs.\n2. Si l’agència intervé en la contractació d’aquestes prestacions respondrà d’acord amb les regles específiques del contracte que realitzi.\nReclamacions i accions derivades del contracte\nReclamacions a l’agència\n1. Sense perjudici de les accions legals que l’assisteixen, el consumidor podrà efectuar per escrit reclamacions per la no-execució o la execució deficient del contracte davant l’agència detallista en un termini màxim de 30 dies, a comptar des d’aquell en el qual havia de finalitzar el viatge.\n2. En un termini màxim d’uns altres 30 dies, l’agència organitzadora o l’agència detallista, en funció de les obligacions que els correspondran pel seu àmbit respectiu de gestió del viatge combinat, hauran de contestar per escrit les reclamacions formulades dins del termini.\n3. En aquesta fase, el consumidor i l’agència podran sol·licitar la mediació de l’administració competent o dels organismes que es constitueixen a tal fi per trobar per ells mateixos una solució al conflicte, que sigui satisfactòria per a ambdues parts.\n4. Si el conflicte no pot ser resolt mitjançant la reclamació a l’agència, el consumidor podrà sotmetre’l a l’arbitratge de consum si l’agència reclamada s’hagués adherit prèviament al sistema arbitral de consum, o, en tot cas, reclamar per via judicial.\n1. Si l’agència reclamada s’hagués adherit prèviament al sistema arbitral de consum, el consumidor podrà dirigir les seves reclamacions a la Junta Arbitral de Consum d’àmbit autonòmic que sigui competent en el lloc de celebració del contracte o a aquella a la qual s’hagi adherit, en un termini màxim de 3 mesos, a comptar des del dia en el qual havia de finalitzar el viatge.\n2. No poden ser objecte de l’arbitratge de consum les reclamacions en les quals hi ha intoxicació, lesió, mort o hi hagi indicis racionals de delicte.\n3. Tret que s’hagi fixat una altra cosa en l’oferta pública de submissió al sistema arbitral de consum, l’arbitratge serà de dret i el procediment arbitral es regirà pel que està disposat en el Reial decret 231/2008, de 15 de febrer. Es limitarà a les reclamacions d’una quantia inferior a 1.000 € per persona i d’un màxim total de 5.000 € per reclamació.\n4. El laude que dicti el tribunal arbitral designat per la Junta Arbitral de Consum resoldrà la reclamació presentada amb caràcter definitiu i serà vinculant per a ambdues parts.\n1. Si la controvèrsia no està sotmesa a arbitratge de consum, el consumidor podrà reclamar per via judicial davant dels tribunals del lloc de subscripció del contracte.\n2. El consumidor només podrà ser demandat davant dels tribunals del lloc de subscripció del contracte.\nc. Les accions judicials derivades del contracte de viatge combinat prescriuen pel transcurs del termini de 2 anys, a comptar des del dia en el qual havia de finalitzar el viatge.\nC/ Ciutat 16 08600 Berga.\n09:30 - 13:30 and 17:00 - 20:00\n+34 938 215 111\nCopyright © 2016 - Todos los Derechos Reservados. Diseñado por Castelao Webs.\n+34 629 18 82 36


El capità dins del seu llit\n3 min. 24/12/2010 00:00\nEl capità Moussa Dadis Camara és un home popular a tot el continent. Els vídeos sobre el militar penjats a YouTube creen addicció entre els seus conciutadans de Guinea Conakry. Els comentaris que provoquen les imatges són una bona mostra de com els africans viuen la política i quina opinió els mereixen els militars que, com Dadis Camara, s'aixequen en contra del poder. El capità Dadis va fer un cop d'Estat el desembre de l'any 2008, cinc dies després que el dictador Lansana Conté morís al llit d'una leucèmia. Les primeres declaracions que va fer van ser per dir que volia obrir un procés democràtic i retornar la dignitat a un poble que vivia una dictadura des de feia cinquanta anys.\nEl mes de setembre del 2009, però, una unitat d'elit de les seves tropes va fer una massacre a l'estadi de Conakry, on van morir 157 persones. El 3 de desembre un dels seus oficials, Aboubacar Sidiki Diakité, l'home a qui precisament s'atribueix la massacre de l'estadi, va disparar al cap de Dadis i el va deixar malferit. Dadis va haver de ser traslladat al Marroc, on li van salvar la vida de miracle i aquests dies, ja recuperat, diu que vol tornar a Conakry, on dimarts passat es va proclamar el primer president de la democràcia, Alpha Condé.\nUn dels vídeos de què parlàvem crida especialment l'atenció. El va filmar una periodista del canal France 24 uns dies després de la massacre de l'estadi, i ens ensenya Dadis estirat sobre un llit enorme amb capçal de fusta, un d'aquest capçals ornamentats que es troben a tots els mercats d'Àfrica. El capità amaga mig cos sota les mantes i gesticula preocupat, potser una mica empastillat, mentre parla de disciplina i de les dificultats que es presenten quan un vol salvar la pàtria. La filla del capità i uns col·laboradors assenteixen a les paraules del líder. A la tauleta de nit de Dadis hi ha una foto de sa mare i son pare i sovint s'hi dirigeix com si busqués consell o aprovació. Una altra periodista que aquells dies el va entrevistar m'explicava que justament a la saleta que hi havia abans d'entrar a l'habitació dormitori i sala de premsa, s'hi exposava un gran retrat del pare de Dadi, Mamadi Koulé Camara, amb el comentari: "Gràcies per haver-nos donat el Salvador".\nHan passat dos anys des que Dadis va aixecar-se en armes contra una dictadura que havia durat més que la de Franco, una dictadura amiga sempre que fluïssin les matèries primeres de Guinea, molt importants en el cas de la bauxita. Ningú podia esperar que aquella dissonància pogués acabar bé i que el llarg procés cap a la democràcia no s'estavellaria. Dimarts passat, però, es va poder proclamar president a Alpha Condé després d'unes setmanes d'incertesa, amb petits actes de violència entre l'ètnia peul del candidat perdedor i els malinke, de Condé.\nEl nou president va jurar el càrrec davant del mateix magistrat que l'havia condemnat l'any 2000 a cinc anys de presó. Va parlar d'una nova Guinea i de Mandela. Hi havia 13 caps d'estat africans per celebrar-ho però ni un sol cap d'estat occidental.


Les 'Amas de Casa y Consumidores Tyrius' de Quart de Poblet converteixen a 42 escolars en “xefs” - Nou Horta\nLes 'Amas de Casa y Consumidores Tyrius' de Quart de Poblet converteixen a 42 escolars en “xefs”\nDimecres, 08 Novembre 2017 14:29\tEscrit per Redacció Publicat en Quart de Poblet - VAL Vist 30 vegades\nL'èxit de l'Aula-Taller “Chef-cole: cocinando tu futuro”, que l'associació de Mestresses de casa i Consumidors Tyrius de Quart de Poblet va iniciar l'any passat va ser tal que acaben de repetir experiència. L'entitat, presidida per María José Vallejo, amb la col·laboració de la Regidoria de Consum, que dirigeix Amparo Torner, ha convertit en “xefs per un dia” en aquesta ocasió a 42 alumnes i alumnes de 6º d'Educació Primària dels col·legis Sagrat Cor i Villar Palasí.\nEls xiquets i xiquetes s'han acostat a la tasca dels vertaders professionals de la cuina, vivint en directe i ben assessorats tots els passos que han de seguir-se, des de les normes d'higiene fins a la compra dels productes més adequats per a l'objectiu que es persegueix i, per descomptat, l'elaboració dels plats. Per a açò ha sigut imprescindible col·laboració de Rosana Chaparro, restauradora del Restaurant Arrocería Casa Chaparro.\nMaría José Vallejo, també vocal de Consum, va idear el taller veient l'acolliment dels programes de cuina per a xiquets i xiquetes. Tyrius porta molts anys impartint tallers en els centres educatius del municipi, en col·laboració amb l'Ajuntament, en els quals els i les escolars reben formació sobre la piràmide alimentària i consum responsable, però est era un projecte més innovador i atractiu per als i les escolars. María José es va sentir recolzada en la seua idea en tot moment per la junta directiva de Tyrius Quart de Poblet, i per l'Ajuntament. En aquests dos dies, no ha faltat la presència de la regidora Empare Torner, que ha seguit d'a prop el desenvolupament de l'activitat.\nLa segona edició de “Xef-cole” va començar ahir. Els i les participants, distribuïts en 5 equips (roig, blau, verd, blanc i negre), van rebre una sessió informativa i formativa sobre la piràmide alimentària, hàbits adequats per a una alimentació sana, etiquetatge, normes de la CE en alimentació, marques blanques, etcètera, es van desplaçar acompanyats per monitoras de l'associació a un supermercat on van adquirir els productes que marcava la llista de la compra elaborada de cara a ficar-se en fogons l'endemà. Van haver de plantejar-se un munt de qüestions relacionades amb comprar de forma responsable, cercant les millors opcions en funció de qualitat-preu i dels paràmetres que els van explicar des de Tyrius.\nAquest matí, els cinc equips s'han penjat els seus capells i els seus davantals i, guiats per Rosana Chaparro i per la representant de Tyrius assignada a cada grup, han elaborat diversos plats salats: amanida de pasta, hamburgueses de vedella i magre, bocades de peix fregits (han preparat la massa), pizza i broquetes de fruita banyada en xocolata.\nEn Mestresses de casa Tyrius han cuidat tots els detalls, els han insistit molt en la higiene, fent que es llavaren les mans en diverses ocasions, han propiciat que tots i totes participaren i han triat el menú amb un criteri didàctic, introduint plats com l'amanida i el peix que tenen mala premsa entre els xicotets i les xicotetes de la casa, però que avui, en participar en la seua elaboració, han degustat amb altres ulls.\nEn aquest taller no hi ha hagut concurs, sinó que s'ha reconegut l'esforç de tots i totes, i per a gaudir del resultat final han comptat amb uns comensals de luxe: els pares i mares dels participants, que els han aprovat amb nota.\nModificat el Dimecres, 08 Novembre 2017 14:32\nL'Ajuntament de Quart de Poblet trasllada a la Biblioteca documentació municipal de la guerra civil\nUn total de 90 estudiants de Quart de Poblet han rebut ajudes de l'Ajuntament per a transport\nMés en esta categoria: « El CMI de Quart de Poblet porta a Les Corts les seues aportacions a la Llei d'Infància\tQuart de Poblet acull una obra de teatre científic per als més xicotets »


Investiguen els propietaris d'un xalet a Xàbia per talar pins protegits que els tapaven la vista de la mar - À Punt\nInvestiguen els propietaris d'un xalet a Xàbia per talar pins protegits que els tapaven la vista de la mar\nHan talat una vintena d'arbres adults a la zona de la Falzia, que han deixat tirats en el vessant públic de la muntanya.\nHan talat una vintena d'arbres sans i adults / À Punt NTC\n10 de febrer 2021 - 14:55\nL'Ajuntament de Xàbia investiga la tala de pins protegits a la zona de la Falzia. Mentre es busquen proves de l'autoria, tot apunta als propietaris del xalet que hi ha darrere, a qui els arbres tapaven la vista de la mar.\nQue els arbres no els impediren veure la mar sembla ser l'única raó que ha dut, presumptament, els veïns d'aquest habitatge a talar els pins que tenien davant, fora de les seues parcel·les. Han talat una vintena d'arbres sans i adults, que han deixat tirats a vessant públic de la muntanya, de propietat municipal, amb un alt risc d'incendi forestal i l'erosió del terreny consegüent .\nVistes de la mar / À Punt NTC\nLa tala de pins està localitzada a la senda que passa per la urbanització la Cala, que comença des del mirador de la Falzia en direcció al cap Negre. En aquesta senda també s'han talat moltíssimes branques de pins que tapaven les vistes.\nEncara que l'Ajuntament de Xàbia ha obert un expedient per a investigar aquesta tala de pins, poder actuar judicialment contra els responsables és molt difícil perquè no hi ha proves directes que els incriminen. Segons ha explicat a À Punt Ricardo Juan, tècnic de Medi Ambient de Xàbia, “es pot intuir, però és molt difícil de demostrar l'autoria dels fets si no els agafes en el moment”.\nRicardo Juan, tècnic de Medi Ambient de Xàbia / À Punt NTC


Un acusat d'infringir per segona vegada una ordre d'allunyament diu que va als mateixos llocs que la víctima\nDues associacions s'han concentrat a les portes del jutjat en protesta per la indefensió de l'al·lota\n2 min. Palma 07/01/2019 13:20\n651x366 Judici per infringir una ordre d'allunyament. / S. V. Judici per infringir una ordre d'allunyament. / S. V.\nUn jove, acusat d'infringir per segona vegada una ordre d'allunyament contra una al·lota que va interposar una demanda per violació, assegura que comparteixen els mateixos llocs d'oci i que per aquest motiu es varen trobar el passat 12 de desembre a la plaça de Fleming de Palma.\nAquest dilluns s'ha fet el judici per infringir l'ordre de no acostar-se a menys de 500 metres a la víctima, una menor, amb qui tenia una relació sentimental que acabà quan presumptament en va abusar sexualment.\nLa jove ha relatat durant el judici que va sortir amb l'acusat durant cinc mesos i que la relació va acabar el passat mes de juny "pel que em va fer". Mentre hi ha a tràmit una demanda per violència de gènere, s'han interposat dues denúncies per la infracció. La primera no està arxivada i la segona ha quedat vista per a sentència.\nLa víctima, que ha declarat protegida per una mampara i amb la seva mare al costat, ha assegurat que en arribar al parc que ella freqüenta el va veure arribar. "Me'n vaig anar a la plaça d'Espanya però, com que no teníem res a fer, tornàrem per si havia partit, però encara hi era i em va veure quan vaig entrar.\nJugava sol amb una pilota. No em va dir res".\nEncoratjada per les seves amigues i sabent que no podia estar en aquella zona per ordre judicial va telefonar a la policia.\n"Quan el va veure va cridar a la policia de seguida amb un mòbil especial que té per telefonar", ha corroborat la seva germana.\nEn arribar una patrulla l'acusat se'n va anar. Segons ha explicat, anava a jugar a futbol i no era conscient que la jove també era a la pista. "Era de nit, feia fosca i jo estava concentrat en les meves coses", ha declarat.\nMentrestant, a les portes dels jutjats de l'avinguda d'Alemanya s'ha convocat una concentració per part de les associacions Stop Maltrato Centro de Acogida i Stop Desnonaments Mallorca.\n540x306 Manifestació a les portes del jutjat / S. V. Manifestació a les portes del jutjat / S. V.


GloBos.blog . Més de 1.000 poemes: de novembre 2013\nUn poema molt visual i ple de llum, que Remigio Palmero ha musicat.\nplens de sol de bon matí.\nPintura: A. Ruiz de la Casa\nJoan Teixidor, de qui celebrem enguany el centenari del seu naixement, té un poemari que va titular "El Príncep", que va dedicar a la memòria del fill que va perdre encara infant. El poema d'avui pertany a aquest llibre.\nNo tornaré a la fosca fageda,\nem feia mal el silvestre palau,\ns'han fet sagrats el trepig i la greda,\nel sol escàs i la molsa i la pau.\nAnar-hi sol és dir a cada pas\nque em falta cor per a tot el que em toca;\nmassa he plorat a la nit i a camp ras,\ndeixa'm callat i lligat a la roca.\nDeixa'm tot sol sense cap pensament,\ncom si morís cada dia una embosta;\nem trasmudà l'abrivada del vent,\nara em fa ric la claror de la posta.\nTot ha finit, el silenci m'abriga,\nfill d'aquest son que ignorava el demà.\nTinc por de tot, i l'angoixa se'm lliga\ncom la llavor que no pot madurar.\nFotografia: Josep Guiolà\nL'autora empordanesa descriu en un bell sonet com la son s'apodera de nosaltres cada nit.\nLa son xucla el pensament,\ndeixa la vida suspesa,\nnua de goig i tristesa,\nsense passat ni present.\nQuan arriba, lentament\ndels nostres sentits fa presa\ni amb una dolça escomesa\nneutralitza el moviment.\nDilueix dubte i record\ni callada com la mort\nal repòs dóna acollida\nfins que torna a ser demà\ni ens deixa en el despertar\ndamunt el cor de la vida.\nPintura S. Marshennikof\nPublicat per Glo.Bos.blog a 0:36 18 comentaris:\nJosep Sebastià Pons (1886-1962) és ben segur la personalitat literària i de més prestigi al Rosselló i una de les veus líriques més intenses de la poesia catalana. Poeta i obra pateixen, encara, d'un oblit immerescut.\nJosep Sebastià Pons "Les hores retrobades"\nPublicat per Glo.Bos.blog a 0:00 24 comentaris:\nLa lluna, l'amor, el desig, el dubte. I la música i la veu de Toti Soler .\nde cuina les estovalles !\n"Foc de pales"\nPublicat per Glo.Bos.blog a 0:13 11 comentaris:\nEspriu va dedicar a la seva mare "Les roses recordades". En el poema d'avui també fa una endreça al record de la seva mare.\nRecordant sempre la meva mare.\nLa fruita d'or llunyana.\n-Deixa enrera el record\nDeixa enrera la veu de la muntanya.\nPintura: J. Monchon\nPublicat per Glo.Bos.blog a 0:42 16 comentaris:\nLuis Cernuda moria al exili un 5 de novembre. Enguany fa 50 anys. Convé que algú el recordi, doncs era un gran, gran poeta. Llegiu-lo, sinó.\nDiu Julián Marias: "En la meva mort", que no esperava tan pròxima, arriba Rosselló a una força, una intensitat d'emoció poètica que excedeix dels límits dels versos, i es queda sonant, després d'haver tombat l'última pàgina del llibre, com l'estela d'un vaixell ja passat.